b'\n_START_ARTICLE_\nLuke McCormick\n_START_PARAGRAPH_\nLuke Martin McCormick (s. 15. elokuuta 1983) on brittil\xc3\xa4inen jalkapallomaalivahti. McCormick edustaa Englannin ykk\xc3\xb6sliigan Plymouth Argylea toimien seuran kapteenina. 7. kes\xc3\xa4kuuta 2008 McCormick ajoi humalassa ylinopeudella M6-moottoritiet\xc3\xa4 Range Rover -maastoautollaan osuen Toyota Previa -tila-autoon, joka suistui t\xc3\xb6rm\xc3\xa4yksen voimasta ulos tielt\xc3\xa4. McCormickin aiheuttamassa kuolonkolarissa menehtyiv\xc3\xa4t Toyotassa matkustaneet 8\xe2\x80\x93 ja 10\xe2\x80\x93vuotiaat veljekset Ben ja Arron Peak. Toyotan kuljettajana ollut is\xc3\xa4 Philip Peak sai vakavia pysyvi\xc3\xa4 vammoja. Lokakuussa 2008 McCormick tuomittiin seitsem\xc3\xa4n vuoden ja nelj\xc3\xa4n kuukauden vankeuteen. McCormick vapautui vankilasta vuonna 2012 ja jatkoi jalkapallouraansa edustaen lyhyesti Truro Citya ja Oxford Unitedia ennen paluutaan Plymouthiin.'